OpenLLM-France/wikimedia huggingface dataset:
# Mireia Vancells

Mireia Vancells i Martí (Terrassa, 1964) és llicenciada en Filologia Anglogermànica per la Universitat Autònoma de Barcelona i escriptora. Des de 1996, que es va traslladar a Premià de Mar, on ha residit des de llavors, viu en l'actualitat.

## Obra

* Vancells, Mireia. El secret de la germandat. Bubok, 2009. ISBN 978-84-9916-168-6.
* Vancells, Mireia. Negra memòria. Cossetània Edicions, Maig del 2013. ISBN 978-84-9034-149-0.
* Vancells, Mireia. La carpeta de Vílnius. Bubok, 2015. ISBN 978-15-1234-515-5.
* Vancells, Mireia. L'home de Déu. Cossetània Edicions, Setembre del 2017. ISBN 978-84-9034-631-0.

## Premis

* IV Premi de Narrativa Marítima Vila de Cambrils Josep Lluís Savall 2012 per Negra Memòria.
* XXXIV Premi Ribera d'Ebre de narrativa 2016 per L'encàrrec (L'home de Déu).
* VII Premi de Narrativa Marítima Vila de Cambrils Josep Lluís Savall 2017 per Arimètica del crim

## Referències

* ↑ Folch, Mercè «"M'agrada ser crítica amb el que m'envolta"». Diari de Terrassa, 04-02-2017.
* ↑ «Negra memòria». Cossetània Edicions. [Consulta: 29 juliol 2017].
* ↑ Biblioteca, Premià de Mar. «Autors Locals, Mireia Vancells». [Consulta: 20 juliol 2019].
* ↑ Vancells, Mireia. El secret de la germandat. Bubok, 2009. ISBN 978-84-9916-168-6.
* ↑ Vancells, Mireia. Negra memòria. Cossetània Edicions, Maig del 2013. ISBN 978-84-9034-149-0.
* ↑ Vancells, Mireia. La carpeta de Vílnius. Bubok, 2015. ISBN 978-15-1234-515-5.
* ↑ Vancells, Mireia. L'home de Déu. Cossetània Edicions, Setembre del 2017. ISBN 978-84-9034-631-0.
* 1 2 Palau, La torre del «Mireia Vancells, de Terrassa, guanya el Premi de Narrativa de la Ribera d'Ebre». Nació Digital.
* ↑ Filella, C. «Mireia Vancells s'endú el premi literari Ribera d'Ebre». El Punt Avui.
* ↑ «Premis Vila de Cambrils 2017». cambrils.cat, 26-11-2017. Arxivat de l'original el 2017-12-23. [Consulta: 10 desembre 2017].
# Publili Filó

Publili Filó (en llatí: Publilius Philo) va ser una família romana d'origen plebeu, que formava part de la gens Publília, de vegades escrit Poblilia. Es deien descendents de Voleró Publili, que va ser tribú de la plebs l'any 472 aC. Un Filó va ser tribú amb potestat consolar l'any 400 aC, i un altre el 399 aC i se suposa que serien nets de Voleró Publili.
Personatges destacats de la família van ser:
* Luci Publili Filó Volsc, tribú amb potestat consolar l'any 400 aC
* Voleró Publili Filó, tribú amb potestat consolar el 399 aC
* Quint Publili Filó, cònsol el 339, 327, 320 i 315 aC

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 297.
# Castell de Colliston

El Castell de Colliston, prop d'Arbroath, Escòcia, va ser construït al voltant de l'any 1545 pel mandat de l'abat de l'abadia d'Arbroath.
Fou construïda com una casa de planta en Z, i va ser alterada i ampliada als segles xviii i xix. El castell actualment és de lloguer com a seu per a recepcions i festes o casaments.

## Història

La finca va ser concedida a John Guthrie i la seva dona, Isabella Ogilvy, pel cardenal David Beaton, abat d'Arbroath i archevêque de St Andrews, el 25 de juliol de 1544. El soci durant més de vint anys de David Beaton era Marion Ogilvy, i és bastant probable que Isabella fos la seva filla.
L'any 1583 es va erigir la part original del Castell de Colliston, que consisteix en un bloc principal amb dues torres rodones que sobresurten en cantonades oposades i una torreta elevada en un dels angles de re-entrada entre el bloc principal i la torre. Aquesta torre, que també ocupa l'entrada del castell, està corbada a la part superior per formar una càmera de vigilància a dues aigües. El concepte és similar al Castell de Claypotts i està àmpliament proveït d'armes de fusió àmplia i forats circulars per a la defensa. Els capçals de la paret i tot el pis superior van ser remodelats diverses vegades i no són originals.
Sir Henry Guthrie va vendre el castell al doctor Gordon l'any 1684.

## Referències

* 1 2 «Colliston Castle, Site Number NO64NW 4». CANMORE. RCAHMS. [Consulta: 19 agost 2009].
* 1 2 3 «Colliston Castle». Gazetteer for Scotland. [Consulta: 19 agost 2009].

## Enllaços externs

* Història del castell a aberdeenshire.gov.uk
# Cantons de l'Arieja

Els cantons de l'Arieja són 22 i s'agrupen en tres disctrictes:
# Bogoliúbovka (Ussuriïski)

* Per a altres significats, vegeu «Bogoliúbovka».
Bogoliúbovka (en rus: Боголюбовка) és un poble del krai de Primórie, a l'Extrem Orient de Rússia, que en el cens del 2010 tenia 142 habitants. Pertany al districte rural d'Ussuriïski.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
# Regió Inka

La regió Inka fou una de les regions polítiques del Perú formada el 1987, durant el procés de la Primera iniciativa de Regionalització (1987-1992), sota el govern del president Alan Garcia Perez, i centrada a Cusco. Es va dissoldre l'abril de 1992. Els seus símbols (la bandera de l'arc de Sant Martí) foren adoptats per la regió de Cusco, antic departament de Cusco.
Estava formada per les províncies dels actuals departaments de Cusco, Apurímac i Madre de Dios.

## Vegeu també

* Regionalització del Perú
# Molí d'en Bonada

El Molí d'en Bonada és un molí fariner o blader, actualment en runes, situat al marge dret del riu Maçanell, afluent del Freser, a Serrat, entitat de població de Queralbs, al camí de Ribesaltes, a la comarca catalana del Ripollès.
A 1 quilòmetre de Serrat, encara es poden veure les ruïnes del que fou el molí fariner.
Està referenciat a l'itinerari 10, Fustanyà-Serrat per la Creu, en el llibre La Vall de Ribes a peu de poble en poble, de Josep Nuet i Badia i Àngels Morell i Fina.
Figura en l'Inventari del Patrimoni Arquitectònic de Catalunya, en la llista de Béns Culturals d'Interès Local (BCIL) amb el Codi IPA-40219 (Base de dades Gaudí) com un immoble d'estil obra popular de l'època XVIII-XIX-XX. També podem trobar la seva referència a la Llista de monuments del Ripollès en l'apartat de Queralbs on s'hi mostra una imatge de la façana principal.

## Descripció

Segons un document datat del mes de juny del 1914 sobre la possessió de l'aprofitament de les aigües per al molí, aquest aprofitava les aigües del Riu Maçanell (antigament Casanell), tenia un salt d'aigua de 7 metres, i estava dotat d'una roda hidràulica de fusta, una mola i una bassa a l'entrada de l'edifici amb una capacitat aproximada de 110 m³ (10m llarg x 3m ample x 3.70m fons). L'aigua era conduïda per una antiquíssima séquia de pedra i terra d'uns 40 metres de longitud. En aquest tipus de molí s'aprofitava la força de l'aigua de rius i rieres amb poc o molt cabal. En el cas de poc cabal s'havien de construir basses.

## Referències

* ↑ «Molí d'en Bonada». Gran Enciclopèdia Catalana. Barcelona: Grup Enciclopèdia Catalana.
* ↑ «Molí d'en Bonada». Gran Enciclopèdia Catalana. Barcelona: Grup Enciclopèdia Catalana.
* ↑ Nuet i Badia, Josep i Morell i Fina, Àngels. La Vall de Ribes a peu de poble en poble. Col·lecció Guies del Centre Excursionista de Catalunya. Publicacions de l'Abadia de Montserrat, 2009, p.55
* ↑ «Inventari Patrimoni Arquitectònic de Catalunya».
# Gatumdu

Gatumdu, Gatumdag o Gatumdug va ser una deessa sumèria adorada a Lagaix. No es coneix el significat del seu nom. Era casada amb el déu Ningirsu de Girsu.
Es deia que era la mare de la ciutat estat de Lagaix, o la seva fundadora divina. En parlen unes inscripcions del rei Gudea de Lagaix (2144 aC - 2124 aC). Ur-Nanxe, el primer rei de la primera dinastia de Lagaix, li va construir un temple. Alguns reis posteriors de la ciutat, com ara Eannatum I i Entemena, la van considerar la seva mare divina, encara que aquest paper també el va jugar la deessa Bau, com en el cas de Lugalanda i Urukagina. És possible que les dues deesses s'unifiquessin més tard en una de sola. Durant la Tercera dinastia d'Ur, encara era adorada, i se li feien ofrenes de mantega, formatge, farina i dàtils.

## Referències

* ↑ Black, Jeremy; Anthony Green. Gods, Demons and Symbols of Ancient Mesopotamia. Londres: British Museum Press, 1992, p. 138. ISBN 9780714117058.
* ↑ Asher-Greve, Julia M; Joan Goodnick Westenholz. Goddesses in Context: On Divine Powers, Roles, Relationships and Gender in Mesopotamian Textual and Visual Sources. Fribourg: Academic Press, 2013, p. 46, 53, 67-68, 193. ISBN 9783727817380.

## Enllaços externs

* Anunnaki — Sumerian Gods (anglès)
# Gambsheim

Gambsheim (en alsacià Gàmbse) és un municipi francès, situat a la regió del Gran Est, al departament del Baix Rin. L'any 1999 tenia 3.858 habitants.
Forma part del cantó de Brumath, del districte de Haguenau-Wissembourg i de la Comunitat de comunes del Pays Rhénan.

## Fills il·lustres

* Ignace Leybach (1817-1891) compositor i organista.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.834 | 3.142 | 3.813 | 3.948 | 3.707 | 3.858 |

## Administració

Llista d'alcaldes :
| Període | Identitat | Partit |
| 2001- | Hubert Hoffmann | |
# Regió Marítima (Togo)

Marítime és una de les cinc regions de Togo. És la que està situada a la costa del Golf de Benín, a la zona meridional del país. Lomé, la seva capital, també és la capital de l'estat. És la regió de Togo més poblada i amb menys extensió territorial. A part de Lomé, hi destaquen les ciutats de Tsévié i d'Aného.
La regió Marítima està situada al sud de la regió dels Altiplans. A l'oest és fronterer amb la regió Volta de Ghana i a l'est és fronterer amb els departaments Kouffo i Mono de Benín.

## Prefectures

La regió Marítima està subdividida per les prefectures: Avé, Golfe, Lacs Lomé, Vo, Yoto i Zio.

## Llengües i grups ètnics

* Els Adans i els agotimes són dos grups ètnics que viuen al límit nord-est de la regió Marítima, a la prefectura d'Avé que parlen la llengua adangbe.
* Els watxis viuen a la meitat occidental de la província Marítima, a les prefectures de Yoto, Vo, Baix Mono i dels Llacs. Parlen la llengua gbe, waci.
* Els xwles occidentals, que parlen la llengua gbe, xwela occidental. Al sud-est de la prefectura de lacs, al llarg del riu Mono.
* Els aja, que parlen la llengua aja, tenen el territori a les prefectures de Yoto i Baix Mono.
* Els gen, que parlen la llengua gen, viuen al municipi de Lacs.

## Referències

* ↑ «Gbe, Waci, a language of Togo» (en anglès). ethnologue. [Consulta: 11 febrer 2015].
* ↑ «Gbe, Western Xwla». ethnologue. [Consulta: 13 febrer 2015].
* ↑ «Aja. A language of Benin». ethnologue. [Consulta: 14 febrer 2015].
* ↑ «Gen, a language of Togo». ethnologue. [Consulta: 9 març 2015].
Plantilla:Regions de Togo
# Migalomorfs

Els migalomorfs o ortògnats (Mygalomorphae o Orthognatha) són un infraordre o un subordre d'aranyes caracteritzades per la disposició dels seus quelícers. Compta actualment amb 15 famílies, que totalitzen 301 gèneres i 2.456 espècies, entre les quals hi ha les anomenades taràntules americanes.
Com en el cas de les aranyes mesoteles (Mesothelae), tenen dos parells de pulmons en llibre, però a diferència d'elles, l'abdomen no està segmentat. Habiten a totes les regions càlides del món, sobretot a Amèrica.

## Espècies més representatives

* Theraphosa blondi (migale de Leblond)
* Avicularia aurantiaca
* Avicularia metallica
* Aphonopelma bicoloratum
* Grammostola rosea (migale rosa de Xile)
* Brachypelma albopilosum
* Atrax robustus

## Cladograma

A continuació un cladograma que mostra les seves relacions de parentiu
| Opisthothelae | Mygalomorphae    Antrodiaetidae Atypidae   Mecicobothriidae   Microstigmatidae   Dipluridae Hexathelidae Nemesiidae   Barychelidae   Theraphosidae Paratropididae Cyrtaucheniidae Ctenizidae Idiopidae Actinopodidae Migidae Araneomorphae |

## Referències

* ↑ Coddington, J.A. 2005. Phylogeny and Classification of Spiders. In D. Ubick, P. Paquin, P. E. Cushing, and V. Roth (editors) Spiders of North America: an identification manual, American Arachnological Society. 377 pages. Chapter 2, pp. 18-24.
* Coddington, J.A.; Levi, H.W. (1991): "Systematics and Evolution of Spiders (Araneae)". Annu. Rev. Ecol. Syst. 22:565-592.
* Goloboff, P.A. (1993): "A Reanalysis of Mygalomorphae Spider Families (Araenae)". American Museum Novitates 3056. PDF
* Selden, P.A., Corronca, J.A.; Hünicken, M.A. (2005a): "The true identity of the supposed giant fossil spider Megarachne". Biology Letters 1: 44-48.
* Selden, P.A.; da Costa Casado, F.; Vianna Mesquita, M. (2005b): "Mygalomorph spiders (Araneae: Dipluridae) from the Lower Cretaceous Crato Lagerstätte, Araripe Basin, North-east Brazil". Palaeontology 49(4): 817-826.

## Enllaços externs

* Las tarántulas Arxivat 2007-06-24 a Wayback Machine. (castellà)

## Vegeu també

* Araneomorfs
* Mesotels
* Classificació de les aranyes
# Gatusièiras

Gatusièiras (en francès Gatuzières) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Florentí (jurista)

Florentí (en llatí Florentinus) va ser un jurista romà del que Lampridi diu a la Història Augusta que era membre del consilium (consell) de l'emperador Alexandre Sever. Aquesta afirmació, que podria ser dubtosa, ve recolzada per un rescripte d'Alexandre Sever que va dirigir a Florentí.
Va escriure Institutiones en 12 llibres. Aquesta obra, única per la qual és conegut, va ser composta amb elegància i intel·ligència, i va ser utilitzada pels compiladors del Codi Justinià. Es conserven 43 extractes de l'obra al Corpus Iuris Civilis.

## Referències

* ↑ [https://quod.lib.umich.edu/m/moa/acl3129.0002.001/186?rgn=full+text;view=image;q1=FlorentinusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 176. ]
# Raphoe

Raphoe (en gaèlic irlandès Ráth Bhoth) és una vila d'Irlanda, al comtat de Donegal, a la província de l'Ulster. És alhora seu d'una diòcesi catòlica i una altra protestant.

## Etimologia

Raphoe, històricament Raffoe, prové del gaèlic irlandès Ráth Bhoth, que està fet de les paraules ráth (fortificació) i both (cabana). Això es podria referir a les cabanes de terrissa i esbarzer que envoltaven un monticle fortament fortificat. Es creu que les cabanes podien haver estat construïdes per monjos en el període paleocristià.

## Història

La terra agrícola fèrtil al voltant Raphoe ha estat habitada i conreada des de fa milers d'anys, i l'evidència es pot veure a través de monuments com el cercle de pedra de Beltany als afores de la vila. És un dels més grans cercles de pedra d'Irlanda amb un diàmetre de 44 metres i format per un total de més de seixanta pedres. Es creu que el lloc data del 2000 aC, i que en el seu origen va ser un cairn tancat. Es creu que el seu nom està lligat al festival cèltic de la fertilitat conegut com a 'Beltane'.
Cap al 550 Columba (també conegut com a Colmcille), un dels tres sants patrons d'Irlanda, fundà a l'àrea un assentament monàstic. Aquest indret fou posteriorment desenvolupat pel seu parent Eunan, qui donà el seu nom a la catedral de la vila i és el sant patró de la Diòcesi de Raphoe.
El 1198 John de Courcy, un cavaller normand que va envair l'Ulster en 1177, retornà al comtat de Donegal a devastar Inishowen i en el camí va destruir les esglésies d'Ardstraw (comtat de Tyrone) i Raphoe.
El disseny de la moderna ciutat es va traçar després de la colonització de l'Ulster a principis del segle xvii, quan la ciutat fou concedida a colons escocesos i anglesos. Foren aquests colons els qui van dissenyar la ciutat amb el 'Diamond' al seu centre, de manera similar a altres ciutats colonitzades com Derry i Donegal.

## Personatges il·lustres

* James Hawkins-Whitshed, soldat irlandès que va combatre a la Guerra contra els Estats Units i contra Napoleó.
* Frank McBrearty, Jr., alcalde de Donegal
* Chloe Magee, jugadora professional de badminton que ha participat en els Jocs Olímpics
* Conor O'Devany, bisbe i màrtir

## Galeria d'imatges

* Castell de Raphoe
* Cercle de pedra de Beltany
* The Diamond
* Catedral protestant de St Eunan

## Referències

* ↑ Placenames Database of Ireland
* ↑ Publicat en 1999 a Around Raphoe
* ↑ Noonan, D: "Castles & Ancient Monuments of Ireland", page 137. Aurum Press, 2001
* ↑ DeBreffny, D & Mott, G. The Churches and Abbeys of Ireland. London: Thames & Hudson, 1976, p. 60–61.
# Mikhàilovka (Valuiki)

* Per a altres significats, vegeu «Mikhàilovka».
Mikhàilovka - Михайловка (rus) - és un poble (un khútor) de l'óblast de Bélgorod, a Rússia. El 2010 tenia 36 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Gnathonaroides

Gnathonaroides pedalis és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Gnathonaroides.
Fou descrit per primera vegada per S. C. Bishop & C. R. Crosby l'any 1938.

## Distribució

És un endemisme dels Estats Units i el Canadà, a l'est de les Muntanyes Rocalloses.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Bishop, S. C.; Crosby, C. R. «Studies in American spiders: Miscellaneous genera of Erigoneae, Part II.». Journal of the New York Entomological Society, vol. 46, 1938, pàg. 55–107.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Gnathonaroides Bishop & Crosby, 1938». . Natural History Museum Bern, 2019. DOI: 10.24436/2 [Consulta: 14 juny 2019].

## Enllaços externs

* a ION (anglès)
* Nomenclator Zoologicus (anglès)
# Florentí Duran Benito

Florentí Duran Benito (Sabadell, 24 d'octubre de 1892 - 24 d'octubre de 1959) va ser un pintor català del qual es conserva molt poca informació.
És un dels artistes que es van incloure a l'Almanac de les Arts publicat a Sabadell el 1924, en el qual es reproduïa en color una vista d'un carrer de Montcada. Així mateix, va ser un dels impulsors i presidents de l'entitat Ars Studio de Sabadell (1935), creada pels artistes de la ciutat que protestaven contra la negativa de l'Acadèmia de Belles Arts de Sabadell de fer classes de nu amb models en viu. L’any 1909 Florentí Duran ja havia viscut una negativa similar de l’Acadèmia de Belles Arts de Sabadell, que també va provocar que els artistes més joves creessin l’Associació Artística. Es dedicà bàsicament al paisatge i abandonà la pintura per dedicar-se a la indústria familiar.
Consta com un dels participants de l'exposició que l'any 1915 va organitzar l'Acadèmia de Belles Arts de Sabadell en l'antic teatre de la Lliga Regionalista de la ciutat. Igualment, apareix entre els expositors de fotografies de l'any 1923 a l'Acadèmia de Belles Arts de Sabadell.
El Museu d’Art de Sabadell conserva una obra d’aquest pintor.

## Referències

* ↑ Registre Civil .
* ↑ Almanac de les Arts. Joan Sallent [Sabadell], 1924, p. 77.
* ↑ La col·lecció 1875-1936 [CDRom] (en català i castellà). Sabadell: Museu d'Art de Sabadell, 2006. ISBN 84-87221-29-7.
* ↑ Costa i Deu, Joan «L’Exposició de l’Acadèmia de Belles Arts». La Veu de Catalunya, 04-08-1915.
* ↑ «Les actuals exposicions». Diari de Sabadell, 11-08-1923.
* ↑ «Museus en línia» (en català, castellà i anglès). Generalitat de Catalunya. [Consulta: 19 febrer 2015].
# Renovació Democràtica (Andorra)

* Aquest article tracta sobre el partit d'Andorra. Vegeu-ne altres significats a «Renovació Democràtica (Grècia)».
Renovació Democràtica és un partit polític social-liberal d'Andorra. A les eleccions legislatives del 24 d'abril del 2005, el partit va obtenir el 6,2% dels vots i 1 dels 28 escons.
A les eleccions del 2009 el partit va donar suport a la candidatura d'Andorra pel Canvi que va obtenir 3 escons.

## Enllaços externs

* Renovació Democràtica Arxivat 2012-02-26 a Wayback Machine.
# Nau tripulada de nova generació

La nau tripulada de nova generació (新一代 载人 飞船, nom provisional) és un nou tipus de nau espacial tripulada xinesa d'espai profund que es troba en les seves últimes etapes de desenvolupament a Març 2020. Creada per l'Acadèmia Xinesa de Tecnologia espacial (CAST) per reemplaçar a l'anterior Shenzhou, serà capaç de portar sis tripulants a l'espai, o tres tripulants i 500 kg de càrrega. La seva massa total inicial és de 21,6 tones, encara que variarà depenent de la missió.
Ha estat ideada tant per donar servei a la nova gran estació espacial modular xinesa com per realitzar exploracions a la Lluna i altres llocs. El prototip de la nau espacial es va sotmetre al seu primer vol de prova sense tripulació el 5 de maig de 2020. S'espera que tingui capacitat de vol amb tripulació al voltant del 2025-2026.

## Vegeu també

* Coet Llarga Marxa
* Programa espacial xinès
* Vol espacial tripulat

## Referències

* ↑ «Contemplando la nueva nave tripulada china por primera vez» (en castellà). Naukas. Marín, Daniel, 23-08-2019. [Consulta: 9 març 2020].
* ↑ «China readies its new deep-space crew capsule for 1st test flight» (en anglès). space.com, 23-01-2020. [Consulta: 9 març 2020].
# Qatar ExxonMobil Open 2013

El Torneig de Doha 2013 també és conegut com a Qatar ExxonMobil Open 2013, una competició tennística masculina disputada sobre pista dura i que pertany a les sèries 250 de l'ATP. La 21a edició del torneig es va celebrar entre el 31 de desembre de 2012 i el 5 de gener del 2013 al Khalifa International Tennis Complex de Doha, Qatar.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | D. Ferrer | 6 | 6 | |
| Q | T. Kamke | 3 | 2 | | 1 | D. Ferrer | 6 | 6 |
| | P. Lorenzi | 6 | 6 | | | P. Lorenzi | 3 | 0 |
| | L. Rosol | 0 | 4 | | | | | | 1 | D. Ferrer | 2 | 3 |
| 4 | M. Iujni | 5 | 3 | | | | | | | N. Davidenko | 6 | 6 |
| | N. Davidenko | 7 | 6 | | | N. Davidenko | 6 | 6 | | | | |
| | S. Bolelli | 2 | 6 | 6 | | S. Bolelli | 1 | 1 | | | | |
| | Ł. Kubot | 6 | 4 | 4 | | | | | | | | | | N. Davidenko | 6 | 6$^4$ | 3 |
| Q | D. Brands | 4 | 6 | 6 | | | | | | | | | 2 | R. Gasquet | 3 | 7 | 6 |
| WC | M. Safwat | 6 | 3 | 2 | Q | D. Brands | 6 | 7 | | | | |
| | G. Monfils | 6 | 2 | 6 | | G. Monfils | 1 | 5 | | | | |
| 3 | P. Kohlschreiber | 4 | 6 | 4 | | | | | Q | D. Brands | 5 | 5 |
| 6 | V. Troicki | 3 | 5 | | | | | | 2 | R. Gasquet | 7 | 7 |
| | L. Lacko | 6 | 7 | | | L. Lacko | 1 | 3 | | | | |
| | G. Žemlja | 7 | 4 | 6$^3$ | 2 | R. Gasquet | 6 | 6 |
| 2 | R. Gasquet | 6$^7$ | 6 | 7 | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| | Treat Conrad Huey Dominic Inglot | 7 | 4 | [8] |
| | Christopher Kas Philipp Kohlschreiber | 6$^4$ | 6 | [10] | | Christopher Kas Philipp Kohlschreiber | 6 | 7 | |
| 3 | Daniele Bracciali Oliver Marach | 7 | 4 | [10] | 3 | Daniele Bracciali Oliver Marach | 4 | 5 | |
| | Jérémy Chardy Łukasz Kubot | 6¹⁰ | 6 | [6] | | | | | | Christopher Kas Philipp Kohlschreiber | 7 | 6 |
| | Dustin Brown Jonathan Marray | 7 | 7 | | | | | | | Julian Knowle Filip Polášek | 5 | 4 |
| | Jonathan Erlich Mikhaïl Iujni | 6$^3$ | 6⁶ | | | Dustin Brown Jonathan Marray | 5 | 7 | [6] |
| | Fabio Fognini David Marrero | 4 | 4 | | 2 | Julian Knowle Filip Polášek | 7 | 6⁵ | [10] |
| 2 | Julian Knowle Filip Polášek | 6 | 6 | | | | | | |

## Enllaços externs

* Web oficial Arxivat 2012-12-24 a Wayback Machine. (anglès)
* Quadre individual masculí PDF
* Quadre dobles masculins PDF
Doha :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2013
< 2012
2014 > :
ATP World Tour Finals, Londres :